
Për miratimin e listës përfundimtare të pronave të paluajtshme publike, shtetërore, që transferohen, në pronësi ose në përdorim, të komunës Qendër të qarkut të beratit

Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës përfundimtare të pronave të paluajtshme publike shtetërore, brenda juridiksionit territorial dhe administrativ të komunës Qendër të qarkut të Beratit, që transferohen, në pronësi ose në përdorim, të kësaj komune, sipas lidhjes 1, e cila i  bashkëlidhet këtij vendimi dhe është pjesë përbërëse e tij.
Lista me 91 (nëntëdhjetë e një) fletë, që i bashkëlidhet këtij vendimi, përfundon me numrin rendor 627 (gjashtëqind e njëzet e shtatë).
2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe komuna Qendër për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha





Komuna: Qendër Skrapar 								Lidhja 1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-214
	Toka bujqësore produktive
	Në përdorim

	492-503 (vetëm kanale të treta)
	Toka joproduktive dhe kanale të treta kulluese
	Në pronësi

	508-538, 540-542
	Infrastrukturë (rrugë vendore)
	Në pronësi

	543-562
	Prona që përdoren për realizimin e programeve arsimore
	Në pronësi

	563-565
	Prona që përdoren për realizimin e funksioneve në shëndetin publik
	Në pronësi

	566- 586
	Varrezat publike
	Në pronësi

	587-597
	Prona që përdoren për realizimin e veprimtarive social-kulturore e sportive
	Në pronësi

	604
	Sistemi i largimit të ujërave të zeza
	Në pronësi



